**Н А Г Р А Д Е Н И**

Живот и светлина во Македонија

Во срцето на Балканот бурен
каде нашето знаме гордо се вее,
блеска сонцето, насекаде светлина сее!

 Вардарот пејач шета покрај долината,
Ткае спомени низ векови и години.
Планините најголеми чувари на соништа,
Љубовта и надежта како нови патишта.

Каде небото со Кораб се споија
каде што ветерот низ гори животот го милува.
Таму е Македонија,
Земјата во која среќа вечно ќе изобилува
Радост тука од срцето блика,
Насмеани лица, најубава слика.

Херои за тебе животот го дале,
Својата слобода ја предале.
Еден од нив е и Кузман – Питу,
Патронот на мојот втор дом .

Светлината е вечна како пламен што гори,
Македонија живее во срцата наши и храбро чекори.
Од минатото славно кон иднината нѐ води,
Земја на живот, што секогаш убавини ќе брои.

Ева Мицкоска VII – 1

Ментор: Татјана Нанкова
II награда

Македонска светлина

Под небото пространо ширно,
постои земја мала,
Македонија таа се вика!
Во неа сонцето на сите страни блика.

Шумолат буки, течат потоци и реки,
небо сино красно, со облаци бели, меки,
птиците в лет рашириле крило,
ја означуваат слободата
на татковината наша мила!

Македонија моја мила,
за навек ми даваш крила
и вечно ме бодри твојата сила!

Полиња богати со жито и пченица,
на нив везден песна се ори,
таа песна за убавата Македонија говори!
Светлината твоја јака,
нѐ учи како земјата своја се сака!

Тео ДимчевскиVI-3

Ментор: Биљана Петревска

 I награда

Живот и светлина во Македонија

Гледам во сликата на Кузман.....
Ја гледам неговата борба,
Ја гледам неговата судбина,
Го гледам нашиот херој.

Твојата слика да ја нацртам во сите би,
Да биде шарена и моќна,
Да ја опишува твоја борба
за нашата иднина и слобода.

Гледам во твоите светли очи,
Како зраците од сонцето,
Светлината од сонцето ме охрабрува
да продолжам да се борам,
за мојата иднина и правец во животот.

Иднина во која сите ќе живееме среќно,
иднина во која ќе бидеме благодарни
 за нашиот Кузман,
за нашиот херој што нѐ спаси
и љубовта што не се гаси!

Александра Трајчевска VIII – 1
Ментор: Елизабета Камческа Ајановска

III награда

**П О Ф А Л Н И Ц И**

Песна за Кузман

Има ли песна вековита
Која пее за дните минати,
Во труд, борба и мака,
во која борци си подаваат рака.

Од срцето извор, река да потече,
радост во сите нас да дотече и да нѐ потсети
на големината твоја Кузмане,
Столбу на слободата наша!

Вечно е името и делото твое
како траг кој го оставаат
илјада птици разлетани низ небесната шир,
со крилјата пламнати од непокор
и копнеж по мир.

На земјата твоја
 ти си ѝ поддршка
храброста и силата своја.

Со пушка на гради,
смела си зачекорила во нерамен бој,
 За да може секој Македонец
Безгрижно да живее
Во надеж и спокој !

 Јован ЈосифовскиVII-2
Ментор:Елизабета Камческа Ајановска

Кузман нашиот херој

Со оружје во рака на бојното поле
тој се борел за слобода, за народот свој.
Не се криеше, не се плашеше,
Кузман-Питу херој кој се жртвуваше.

Тој бил светлина што никогаш не изгасна,
 за слобода, за правда сè даде, но не се предаде.
Во војна за Македонија не познаваше мир,
неговото срце гореше како пожар на Тир.

Тој ја сакал земјата без да се двоуми,
борејќи се за слобода, никогаш не се повлече.
Во темниците тој бил светло,
неговоро име е вечно, чисто и светло.

Смело чекореше, прв на фронтот,
тој бил пример за сите, наш борбен глас.
Со крв и пот слобода донесе,
неговото име вечно ќе живее.

Не се замори, не се предаде,
Македонијо ти му се поклони.
Неговиот живот за тебе го даде
и во срцата на народот вечно ќе остане.

Анастасија Јовановска VII-2

Ментор: Елизабета Камческа Ајановска.

Животот и светлината во Македонија

Мојата Македонија е убава и мила,
низ вековите се покажа многу силна.
Сонцето силно свети секој ден,
И секој кој живее тука е радосен.

Високи планини, котлини плодни,
Брзи реки и ниви родни.
Езерата чисти со бистри води,
 го пречекаа секој кој кај нив оди.

И водите жуборат песни,
Птиците вивнаа во лет,
Тоа е нашата мила татковина,
Што го краси овој убав свет.

Михаил Спиров VI – 3
Ментор: Биљана Петровска

Живот и светлина во Македонија

Македонија е земја која дише со своите природни убавини и духовното богатство на својот народ. Секој крај од оваа земја има свое уникатно изразување на светлината. Народот е оној кој ја пренесува светлината низ својата историја. Иако Македонија е мала таа има своја и посебна магија.
 Преку песните, танците и обичаите секој момент се претвора во светлински зрак кој ги поврзува луѓето со нивните корени. Оние кои патуваат и се отселуваат секогаш во себе носат парче дел од својата Македонија, можеби ќе живеат подобар живот но никогаш нема да го заборават првиот поглед кон сончевиот зрак од својата Македонија. Светлина која ја носат луѓето и природата во Македонија е светлина на надежта, вербата и заедништвото.
 Додека животот понекогаш носи и тешки моменти Македонија секогаш го наоѓа патот кон светлината. Животот во Македоноија е обоен со бои и звуци и е приказна која не престанува да се пишува.

Јана Шамакоска VI – 3
Ментор: Биљана Петровска

Животот и светлина во Македонија

 Македонија е како ливада зелена, слободна и без граници. Секој со секој тука се сака и тоа само со една порака праќа: „Македонија е еднаква за сите и во неа среќни ќе ти се дните“. Македонците од најмлади години херои биле сите во војна, подеднакви биле и никој не можел да ги раздвои. Македонија е полна со овошја и зеленчуци сочни, благодарение на нашите квалитетни почви. Кај нас сонцето е највисоко дигнато и свети исто како најјаката наставничка Бети. Македонија за права се борела со сета сила, за птиците да се слободни и да не мора да носат писма на своите крила. Светлината и добрата енергија сите нѐ води и добро однесување на сите ни гофи. Во Македонија животот е рај, никој на никој нема ништо лошо да му стори, или лоши работи зад грб да му збори.

Деа Трајковска VII-3
Ментор: Татјана Нанкова

Светлина на борецот

Таму негде од под Маркови Кули,
Се роди Кузман, ѕвезда сјајна,
низ животот свој краток
ни остави вредност трајна.

Ветар се крена, во мракот се сети,
Кузман Јосифовски борец за слобода света,
народен јазик со срце без страв,
Одекна „Слобода или Смрт“- со гласот прав.

Во планините тивки низ шумите бројни,
Се бореше за правда, за живот без војна.
Неговата вера ко светлина зрачна,
беше вистинска надеж во темнината мрачна.

„Да си го сакаме ова свето парче земја“,
Со секој здив и клетка
Со исконска вткаена љубов,
во желба и надеж за иднина светла.

Дарија Трајковска VII-2
Ментор: Елизабета Камческа Ајановска

Кузман нашиот херој

Имаше еден јунак храбар,
Кузман му беше името славно.
Сонце в срце, вера во душа,
Слобода му беше начело главно.

Со пиштол в рака, со ум како меч,
се крена за слобода,
за македонска реч.
Во времиња темни, со сила и жар,
ги водеше луѓето кон слободарски дар.

Со својата чета чекореше храбро,
низ секој град и село
со поглед горд и исправена глава,
беше за восхит неговото дело.

Херој на татковина, син на честа,
 неговата храброст е најсветла ѕвезда.
Неговиот дух вечно ќе гори,
неговото име вечно ќе се збори.

Ана Арсовска VII-2

Ментор: Елизабета Камческа Ајановска

110 години од раѓањето на Кузман Јосифовски – Питу

Кузман како херој наш,
Кој за Македонија ни замина засекогаш.
Тој е поетот што стихови дарува,
и во срцата на народот царува.

Наговите зборови како песна нежна,
Секојдневно правеа убави нешта.
Поминувајќи го времето мудро и смело,
За Кузман нашата инспирација – бесмртно дело.

Неговата крв за татковината пролеана била,
Војувам и се борел сѐ до последна сила.

Неговата мудра мисла,
Високо од небото одекнува,
а пред споменикот во нашето училиште
секој од нас со почит му клекнува.

Нека живее споменот во римите наши,
Уметноста во нас што никогаш не се гаси.
За Кузман, поет со срце и страст,
Во светот на поезијата, тој ќе биде вечно наш.

Христина Трпевска VII – 2

Ментор: Елизабета Камческа Ајановска